
Për caktimin e Ministrisë së Punëve Publike, Transportit dhe Telekomunikacionit organ përgjegjës për administrimin e pasurive nr.2/93 dhe nr.2/121 të zonës kadastrale nr.8380, Tiranë

Në mbështetje të nenit 100 të Kushtetutës dhe të neneve 4, 10, 11, 12, 13 e 14 të ligjit nr.8743, datë 22.2.2001 “Për pronat e paluajtshme të shtetit”, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

Vendosi:

Ministria e Punëve Publike, Transportit dhe Telekomunikacionit caktohet organi përgjegjës për administrimin e pasurive nr.2/93 dhe nr.2/121 të zonës kadastrale nr.8380, Tiranë, sipas planimetrive, që i bashkëlidhen këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha

